FI

Jos tulostinta ei voida tunnistaa ohjaimen asennuksen aikana, kokeile tässä osiossa ehdotettuja ratkaisuja.
1. Onko tulostimen virta kytketty?
2. Onko tulostin liitetty tietokoneeseen oikein?

## 1. Onko tulostimen virta kytketty?

Varmista, että tulostimen virta on kytketty.
Varmista, että virtajohto on liitetty tukevasti sähköpistorasiaan.
Tarkista virtalähde liittämällä pistorasiaan jonkin muun laitteen virtajohto ja kytkemällä laitteeseen virta. Jos toinen laite käynnistyy, tulostimessa saattaa olla vika.

### Jos tulostimen virtaa ei ole kytketty:

Kytke tulostimen virta ja napsauta sitten Takaisin-painiketta.

### Jos tulostimen virta on kytketty:

Siirry seuraavaan vaiheeseen.

## 2. Onko tulostin liitetty tietokoneeseen oikein?

Varmista, että USB-kaapeli on liitetty tulostimeen ja tietokoneeseen tukevasti ja tarkista, että USB-kaapeli ei ole vahingoittunut tai pahasti mutkalla.
Tulostinta ei tunnisteta ohjaimen asennuksen aikana, jos se on liitetty tulostinkytkimeen tai tulostuspuskuriin. Jos ongelma johtuu tästä, liitä tulostin suoraan tietokoneeseen USB-kaapelilla.
Jos liität tulostimen tietokoneeseen USB-keskittimen kautta, liitä tulostin tietokoneesta katsoen ensimmäiseen keskittimeen. Jos tietokone ei edelleenkään tunnista tulostinta, kokeile liittää tulostin suoraan tietokoneeseen ilman USB-keskitintä.
Jos liität tulostimen tietokoneeseen USB-keskittimen kautta, varmista, että tietokone tunnistaa USB-keskittimen.

### Jos tietokonetta ja tulostinta ei ole liitetty toisiinsa oikein, liitä ne oikein ja napsauta sitten Takaisin-painiketta.